Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlari faoliyatini tashkil etish to‘g‘risida

Mamlakatda demokratik islohotlarni yanada chuqurlashtirish, davlat va jamiyat o‘rtasida ta’sirchan hamda samarali muloqotni yo‘lga qo‘yish, davlat organlari faoliyati bo‘yicha jamoatchilik nazoratini amalga oshirishning mustahkam mexanizmlarini rivojlantirish, fuqarolik jamiyati institutlari bilan hamkorlikni kuchaytirish, shuningdek O‘zbekiston Respublikasi Prezidentining “Millatlararo munosabatlar sohasida O‘zbekiston Respublikasi davlat siyosati konsepsiyasini tasdiqlash to‘g‘risida” 2019-yil 15-noyabrdagi PF-5876-son Farmonida belgilangan millatlararo totuvlik, bag‘rikenglik va hamjihatlikni ta’minlashga doir vazifalarni bajarishda davlat tashkilotlari bilan milliy madaniy markazlar, do‘stlik jamiyatlari, ijodiy uyushmalar, nodavlat notijorat tashkilotlarining faoliyatini idoralararo muvofiqlashtirishni ta’minlash maqsadida Vazirlar Mahkamasi qaror qiladi:
 1. Quyidagilar:
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlari to‘g‘risidagi namunaviy nizom 1-ilovaga muvofiq;
 Tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlari to‘g‘risidagi namunaviy nizom 2-ilovaga muvofiq;
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining namunaviy tarkibi 3-ilovaga muvofiq;
 Tumanlar (shahar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining namunaviy tarkibi 4-ilovaga muvofiq tasdiqlansin.
 2. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari B.A. Musayev zimmasiga yuklansin.
 1. Mazkur Namunaviy nizom Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining (keyingi o‘rinlarda — Jamoatchilik kengash) asosiy vazifalari, funksiyalari, huquq va majburiyatlari, shuningdek, faoliyatini tashkil etish tartibini belgilaydi.
 2. Jamoatchilik kengashlari o‘z faoliyatini mustaqil amalga oshiruvchi maslahat organi hisoblanadi.
 Jamoatchilik kengashlari Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari huzurida tuziladi hamda uning faoliyati belgilangan hududga nisbatan tatbiq etiladi.
 3. Quyidagilar Jamoatchilik kengashining asosiy vazifalari hisoblanadi:
 turli millat vakillari yashayotgan hududlar aholisining maishiy va ijtimoiy-iqtisodiy muammolarini har chorakda muhokama qilish va hamkorlikda hal etishni tashkil qilish hamda monitoringini olib borish;
 jamiyatda yuzaga kelishi mumkin bo‘lgan millatlararo ixtiloflar va mojarolarning barvaqt oldini olish va profilaktika chora-tadbirlarini amalga oshirishga ko‘maklashish;
 millatlararo munosabatlar sohasida davlat organlari bilan fuqarolik jamiyati institutlari o‘rtasidagi o‘zaro hamkorlik va ijtimoiy sheriklik mexanizmlarini takomillashtirish bo‘yicha takliflar berish;
 millatlararo munosabatlar sohasida davlat siyosati amalga oshirilishi uchun mas’ul bo‘lgan davlat organlari faoliyati bo‘yicha jamoatchilik nazoratini kuchaytirish;
 millatlararo totuvlik, bag‘rikenglik va hamjihatlikni ta’minlash masalalari bo‘yicha Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklarining nodavlat notijorat tashkilotlari va fuqarolik jamiyatining boshqa institutlari bilan samarali hamkorligini tashkil etish uchun fuqarolar bilan bog‘lab turadigan “ko‘prik” rolini bajarish;
 turli millat va elatga mansub fuqarolarning huquqlari, erkinliklari va qonuniy manfaatlariga daxl qiluvchi eng muhim masalalar yuzasidan davlat organlarining faoliyati haqidagi jamoatchilik fikrini tizimli monitoring qilishda va har tomonlama tahlil qilishda, ijtimoiy so‘rovlar o‘tkazishda, jumladan, ularni axborot-kommunikatsiya texnologiyalaridan foydalangan holda o‘tkazishda ishtirok etish;
 etnomadaniy infratuzilmani, jumladan, milliy madaniy markazlarning, shuningdek, faoliyati millatlararo munosabatlar sohasida davlat siyosatini amalga oshirish doirasidagi vazifalarni hal etishga yo‘naltirilgan davlat muassasalarining etnomadaniy infratuzilmasini rivojlantirishga ko‘maklashish;
 O‘zbekistondagi millat va elatlarning o‘ziga xos xususiyatlarini saqlab qolish maqsadida O‘zbekistonning turistik mahsulotlarini ommalashtirish, shu jumladan joylarda etnoturizmni rivojlantirish ishlarida hamkorlik qilish;
 fuqarolarning ona tilida ta’lim olish imkoniyatini ta’minlash darajasini oshirish bo‘yicha takliflar berish;
 millatlararo totuvlik, bag‘rikenglik va hamjihatlikni ta’minlashga doir qabul qilinayotgan normativ-huquqiy hujjatlarda, qarorlarda, shuningdek, davlat, tarmoq va hududiy rivojlantirish dasturlarida jamoatchilik fikri hisobga olinishini nazorat qilish;
 millatlararo totuvlik, bag‘rikenglik va hamjihatlikni ta’minlash borasidagi ishlar samaradorligini oshirish yuzasidan belgilangan hududda sog‘lom ma’naviy-ruhiy holatni, qonuniylik, yuqori huquqiy madaniyat va odob-axloqni ta’minlash borasida taklif va tavsiyalar ishlab chiqish;
 millatlararo munosabatlar sohasida olib borilayotgan davlat siyosatining mazmun-mohiyati va ahamiyatini keng ko‘lamda tushuntirish maqsadida davlat organlari rahbarlarining, fuqarolik jamiyati institutlari mutaxassislari, ekspertlari hamda vakillarining ommaviy axborot vositalaridagi chiqishlarini, uchrashuvlar, taqdimotlar, davra suhbatlari hamda boshqa tadbirlarni tashkil etish;
 Millatlararo munosabatlar sohasida O‘zbekiston Respublikasi davlat siyosati konsepsiyasining ijrosini ta’minlash yuzasidan Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari faoliyatining ochiqligini ta’minlash bo‘yicha amalga oshirilayotgan chora-tadbirlar monitoringini olib borish.
 4. Jamoatchilik kengashi o‘zining asosiy vazifalariga muvofiq quyidagi funksiyalarni amalga oshiradi:
 fuqarolar, nodavlat notijorat tashkilotlari va fuqarolik jamiyati boshqa institutlarining millatlararo totuvlik, bag‘rikenglik va hamjihatlikni ta’minlashga oid tashabbus va murojaatlarini ko‘rib chiqishda ishtirok etadi, ularni ko‘rib chiqish natijalari bo‘yicha Vazirlar Mahkamasiga tegishli takliflar tayyorlaydi;
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari bilan fuqarolar, nodavlat notijorat tashkilotlari va fuqarolik jamiyati boshqa institutlarining millatlararo totuvlik, bag‘rikenglik va hamjihatlikni ta’minlashning samarali shakl va usullardagi o‘zaro hamkorligini tahlil qiladi, shuningdek, ularni takomillashtirish bo‘yicha takliflarni ishlab chiqadi;
 millatlararo totuvlik, bag‘rikenglik va hamjihatlikni ta’minlashga doir normativ-huquqiy hujjatlarni, shuningdek, davlat organlarining ichki idoraviy hujjatlarini takomillashtirish, ulardagi mavjud kamchiliklarni bartaraf etish bo‘yicha takliflarni ishlab chiqadi hamda ushbu takliflarni Jamoatchilik kengashi a’zolari o‘rtasida muhokama qilish tadbirlarini tashkil qilishda ishtirok etadi;
 jamiyatda millatlararo totuvlik va bag‘rikenglikni ta’minlash, do‘stlik muhitini va ko‘p millatli katta yagona oila tuyg‘usini mustahkamlash, yoshlarda Vatanga sadoqat va qonunlarga hurmat ruhini kuchaytirish, ularni ijtimoiy, siyosiy, psixologik va ma’naviy-ma’rifiy jihatdan yuksaltirish bo‘yicha takliflar tayyorlaydi, ushbu sohada ma’naviy-ma’rifiy va madaniy tadbirlarni tashkil etishda ishtirok etadi, shuningdek, bu boradagi ilmiy-ma’rifiy va o‘quv adabiyotlarini takomillashtirishga doir takliflar ishlab chiqadi;
 millatlararo totuvlik, bag‘rikenglik va hamjihatlikni ta’minlash bo‘yicha belgilangan hududda amalga oshirilayotgan tizimli chora-tadbirlar haqida muntazam ravishda ma’lumot beradi hamda mavjud muammolarni hal qilish, kamchiliklarni bartaraf qilish haqida takliflar ishlab chiqadi;
 millatlararo totuvlik, bag‘rikenglik va hamjihatlikni ta’minlash borasidagi ishlar samaradorligini oshirishga bag‘ishlangan ilmiy-nazariy va ilmiy-amaliy anjumanlar, seminarlar, davra suhbatlarini tashkil qilishda ishtirok etadi;
 Jamoatchilik kengashi faoliyatini rasmiy veb-saytlarda hamda ommaviy axborot vositalarida yoritish bo‘yicha amalga oshirilayotgan ishlar natijalarini tahlil qiladi, ularning samaradorligini oshirish va mavjud kamchiliklarni bartaraf etishga doir takliflar tayyorlaydi;
 o‘z vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi.
 5. Jamoatchilik kengashi o‘zining asosiy vazifalari va funksiyalarini bajarish uchun quyidagi huquqlarga ega:
 o‘z vakolatlari doirasida davlat organlaridan kerakli hujjatlarni, statistik va tahliliy ma’lumotlarni so‘rab olish va qabul qilish;
 Jamoatchilik kengashi vakolatiga tegishli masalalarni hal qilish uchun Jamoatchilik kengashi a’zolaridan iborat jamoatchilik komissiyalarini tashkil etish;
 Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari bilan kelishgan holda millatlararo totuvlik, bag‘rikenglik va hamjihatlikni ta’minlashga bag‘ishlab o‘tkaziladigan yig‘ilishlar va boshqa tadbirlarda ishtirok etish;
 turli millat vakillari hamda ular oila a’zolarining konstitutsiyaviy huquqlari, erkinliklari va qonuniy manfaatlariga rioya etilishini tahliliy o‘rganish;
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklariga Jamoatchilik kengashi vakolatiga tegishli masalalar bo‘yicha takliflar kiritish;
 Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari hamda Jamoatchilik kengashi tomonidan tashkil etiladigan tadbirlarga davlat, jamoat, madaniyat va san’at arboblari, olimlar, mutaxassislar, nodavlat notijorat tashkilotlari, ommaviy axborot vositalari va fuqarolik jamiyatining boshqa institutlarini jalb qilish, shuningdek, ular bilan hamkorlikda tadbirlar tashkil qilish;
 Jamoatchilik kengashining faoliyati haqida ommaviy axborot vositalarida e’lon qilish.
 Jamoatchilik kengashi qonun hujjatlariga muvofiq boshqa huquqlarga ham ega bo‘lishi mumkin.
 6. Jamoatchilik kengashi o‘z faoliyatini amalga oshirishda quyidagi majburiyatlarga ega:
 O‘zbekiston Respublikasi Konstitutsiyasi va Qonunlariga, O‘zbekiston Respublikasi Oliy Majlisi palatalarining qarorlari, O‘zbekiston Respublikasi Prezidentining farmonlari, qarorlari va farmoyishlariga, Vazirlar Mahkamasining qarorlari va farmoyishlariga, vazirliklar va idoralar tomonidan qabul qilingan normativ-huquqiy hujjatlarga, mazkur Nizomga va boshqa Qonun hujjatlariga rioya qilishi;
 davlat organi va uning mansabdor shaxslarining o‘z vakolatlari doirasida amalga oshiradigan faoliyatiga aralashmasligi;
 davlat organi va uning mansabdor shaxslari faoliyat ko‘rsatishi uchun to‘sqinlik qilmasligi;
 fuqarolarning or-nomusi va qadr-qimmatini tahqirlashga, ularning shaxsiy hayotiga aralashishga yo‘l qo‘ymasligi;
 jamoatchilik nazoratini amalga oshirish davomida olingan axborotning, agar bunday axborotni tarqatish qonun bilan cheklangan bo‘lsa, maxfiyligiga rioya qilishi shart.
 Jamoatchilik kengashiga qonun hujjatlariga muvofiq boshqa majburiyatlar ham yuklanishi mumkin.
 7. Jamoatchilik kengashining tarkibiga uning raisi, mas’ul kotib va a’zolari kiradi. Jamoatchilik kengashi o‘z faoliyatini jamoatchilik asosida olib boradi.
 8. Qoraqalpog‘iston Respublikasi Vazirlar Kengashi Raisi, viloyatlar va Toshkent shahar hokimlari yoki ularni vazifasini bajaruvchi shaxs Jamoatchilik kengashining raisi hisoblanadi.
 Jamoatchilik kengashining namunaviy tarkibi O‘zbekiston Respublikasi Vazirlar Mahkamasi tomonidan tasdiqlanadi.
 Jamoatchilik kengashining a’zosi boshqa ishga o‘tgan taqdirda, uning o‘rniga ushbu lavozimga yangi tayinlangan yoki uning vazifasini bajarish zimmasiga yuklangan shaxs kiritiladi.
 Milliy madaniy markazlar hamda do‘stlik jamiyatlari faxriylari, shuningdek, O‘zbekiston Respublikasining boshqa fuqarolari Jamoatchilik kengashining tarkibiga kiritilishi mumkin.
 9. Quyidagi holatlarda Jamoatchilik kengashining raisi, mas’ul kotibi va a’zolari uning tarkibidan chiqarilishi mumkin:
 Jamoatchilik kengashining majlislarida muntazam ravishda ishtirok etmaganda, mazkur Nizomda nazarda tutilgan majburiyatlarni bajarmaganda;
 ularga nisbatan chiqarilgan sudning ayblov hukmi qonuniy kuchga kirganda;
 vafot etganda, shuningdek, sudning qonuniy kuchga kirgan hal qiluv qarori asosida ular muomalaga layoqatsiz, bedarak yo‘qolgan yoki vafot etgan deb topilganda.
 10. Jamoatchilik kengashining tarkibi to‘g‘risidagi ma’lumotlar va unga kiritilgan o‘zgartirishlar ular tasdiqlangan paytdan boshlab 5 kun ichida Jamoatchilik kengashining rasmiy veb-saytida e’lon qilinadi.
 11. Jamoatchilik kengashining raisi Jamoatchilik kengashi faoliyatiga umumiy rahbarlik qiladi hamda quyidagi vakolatlarni amalga oshiradi:
 Jamoatchilik kengashining shaxsiy tarkibini tasdiqlash;
 Jamoatchilik kengashi majlisini chaqirish, kun tartibini va majlisni olib borish tartibini belgilash;
 Jamoatchilik kengashi majlisiga raislik qilish;
 Jamoatchilik kengashining ish rejasi, Jamoatchilik kengashi majlisining bayonnomasi va Jamoatchilik kengashining ish yurituviga oid boshqa hujjatlarini tasdiqlash;
 Jamoatchilik kengashi qarorlarining bajarilishini nazorat qilish;
 Jamoatchilik kengashi a’zolarining zimmasiga yuklatilgan topshiriqlar bajarilishini va faoliyatini muvofiqlashtirish;
 Vazirlar Mahkamasiga Jamoatchilik kengashiga kiruvchi shaxslarni uning tarkibidan chiqarish bo‘yicha takliflar kiritish;
 Jamoatchilik kengashi a’zolarining uning faoliyatida ishtirok etish tartibini belgilash;
 Jamoatchilik kengashi yig‘ilishlarini o‘tkazish muddatlari va tartibini aniqlash;
 Jamoatchilik kengashi doimiy ishchi organining ish tartibini belgilash;
 Jamoatchilik kengashi a’zolarining vakolatlarini to‘xtatish bo‘yicha takliflar kiritish;
 Jamoatchilik kengashida tadbirlarga tayyorgarlik ko‘rish va tadbirlarni o‘tkazish tartibini belgilash;
 Jamoatchilik kengashining samarali ishini ta’minlash bo‘yicha boshqa vakolatlarni amalga oshirish.
 12. Jamoatchilik kengashining mas’ul kotibi:
 Jamoatchilik kengashining majlisiga kerakli hujjatlar o‘z vaqtida tayyorlanishini ta’minlaydi;
 Jamoatchilik kengashi majlisining kun tartibi bo‘yicha o‘tishini tashkil etadi;
 Jamoatchilik kengashining raisi bilan majlisni o‘tkazish muddati, joyi hamda taklif qilinuvchilar haqida kelishadi;
 Jamoatchilik kengashi a’zolari va taklif qilingan shaxslarni majlisni o‘tkazish joyi, sanasi va vaqti haqida xabardor qiladi;
 Jamoatchilik kengashi qarorlarining bajarilishi monitoringini olib boradi va uning natijalarini Jamoatchilik kengashi majlisida ko‘rib chiqish bo‘yicha taklif kiritadi;
 Jamoatchilik kengashi bayonnomasini rasmiylashtiradi hamda tasdiqlangan bayonnomani Jamoatchilik kengashi a’zolariga va boshqa manfaatdor shaxslarga yuborilishini ta’minlaydi;
 Jamoatchilik kengashining rasmiy veb-saytida va boshqa resurslarda joylashtiriladigan Jamoatchilik kengashining faoliyati to‘g‘risidagi ma’lumotlar tarkibi bo‘yicha takliflar kiritadi va uni rais bilan kelishadi;
 Jamoatchilik kengashi qarorlarini bajarish masalalari yuzasidan davlat organlari rahbarlari bilan hamkorlik qiladi;
 fuqarolarni va yuridik shaxslarning vakillarini qabul qiladi hamda ariza, taklif va shikoyatlarni ko‘rib chiqish ishlarini tashkil etadi;
 qonun hujjatlari va Jamoatchilik kengashi qarorlariga muvofiq boshqa vakolatlarni amalga oshiradi.
 13. Jamoatchilik kengashining a’zolari:
 Jamoatchilik kengashi majlislarida ko‘riladigan masalalarni hal qilish va muhokama qilishda o‘z vakolatlarini boshqaga berish huquqisiz qatnashadilar. Jamoatchilik kengashi a’zolari ayrim hollarda uning majlislarida qatnasha olmagan taqdirda, o‘z fikrlarini yozma tarzda Jamoatchilik kengashi mas’ul kotibiga taqdim etishlari mumkin va ko‘rsatib o‘tilgan fikrlar majlisda ko‘rib chiqiladi va ovoz berishda hisobga olinadi;
 millatlararo totuvlik, bag‘rikenglik va hamjihatlikni ta’minlash borasidagi faoliyatni tartibga soluvchi normativ-huquqiy hujjatlar va davlat organlari ichki idoraviy hujjatlarini yanada takomillashtirish bo‘yicha takliflar ishlab chiqadilar;
 Jamoatchilik kengashining kun tartibiga kiritilgan masalalar yuzasidan tahliliy materiallar tayyorlaydilar;
 Jamoatchilik kengashining vakolatiga kiradigan masalalar bilan bog‘liq murojaatlarni ko‘rib chiqadilar va natijalari bo‘yicha tegishli hujjatlarni tayyorlaydilar;
 turli millat vakillari va ularning oila a’zolarining huquqlari, erkinliklari va qonuniy manfaatlarini ta’minlash bo‘yicha Jamoatchilik kengashiga takliflar kiritadilar.
 14. Jamoatchilik kengashining ishchi organi tarkibi Qoraqalpog‘iston Respublikasi Vazirlar Kengashi, viloyatlar va Toshkent shahar hokimlarining jamoat va diniy tashkilotlar bilan aloqalar bo‘yicha o‘rinbosarlari kotibiyati hamda Jamoatchilik kengashining a’zolaridan shakllantiriladi.
 15. Jamoatchilik kengashining ishchi organi:
 Jamoatchilik kengashi faoliyatining metodik, tashkiliy-huquqiy, tashkiliy-texnik ta’minot masalalarini hal qiladi;
 Jamoatchilik kengashining ish rejalari loyihalarini tayyorlaydi, Jamoatchilik kengashiga ko‘rib chiqish uchun kiritadi va tasdiqlangan ish rejasining bajarilishini ta’minlaydi;
 Jamoatchilik kengashining navbatdagi majlisiga barcha zarur hujjatlarni tayyorlaydi, Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari xodimlaridan kerakli hujjatlar va ma’lumotlarni so‘rab oladi;
 Jamoatchilik kengashi majlisining kun tartibidagi masalalar bo‘yicha tahliliy materiallar tayyorlaydi;
 Jamoatchilik kengashi vakolatlariga kiruvchi murojaatlarni ko‘rib chiqadi va tegishli hujjatlarni tayyorlaydi;
 Jamoatchilik kengashi tomonidan berilgan boshqa vazifalarni amalga oshiradi.
 16. Jamoatchilik kengashi o‘zining vakolatlariga kiritilgan masalalar yuzasidan, shuningdek, uning ichki faoliyatini tashkil etish masalalari yuzasidan qarorlar qabul qiladi. 
 Jamoatchilik kengashi faoliyatining asosiy masalalari Jamoatchilik kengashi majlislarida ko‘rib chiqiladi. Jamoatchilik kengashi majlisi Jamoatchilik kengashining ish rejasi asosida kamida har chorakda bir marotaba chaqiriladi.
 Jamoatchilik kengashining raisi Jamoatchilik kengashi a’zolarining kamida uchdan bir qismining yozma murojaati asosida navbatdan tashqari majlis chaqirishi mumkin.
 17. Jamoatchilik kengashi majlislariga milliy madaniy markazlar, do‘stlik jamiyatlari, davlat va nodavlat notijorat tashkilotlari va fuqarolik jamiyatining boshqa institutlari vakillari taklif qilinishi shart.
 Jamoatchilik kengashi majlisiga taklif qilinuvchi shaxslar ro‘yxati Jamoatchilik kengashi raisi bilan kelishgan holda jamoatchilik kengashi mas’ul kotibi tomonidan shakllantiriladi.
 18. Jamoatchilik kengashi majlisining kun tartibi loyihasi Jamoatchilik kengashi a’zolarining takliflari va jamoatchilik kengashi raisi topshirig‘i asosida uning mas’ul kotibi tomonidan shakllantiriladi.
 19. Jamoatchilik kengashi majlislari uning raisi tomonidan olib boriladi.
 Jamoatchilik kengashi majlislarida tumanlar (shaharlar) hokimlarining o‘rinbosarlari yoki boshqa xodimlar ishtirok etishi mumkin.
 20. Jamoatchilik kengashi majlisi, agar unda Jamoatchilik kengashi a’zolarining kamida uchdan ikki qismi (kvorum) ishtirok etgan taqdirda, vakolatli hisoblanadi.
 Majlisni o‘tkazish uchun kvorum shakllanmagan taqdirda, Jamoatchilik kengashining yangi majlisi o‘tkaziladigan sana e’lon qilinadi.
 Jamoatchilik kengashining a’zolari o‘z majlislarida ko‘rib chiqiladigan masalalarni muhokama qilish va hal qilishda o‘z vakolatini boshqalarga o‘tkazish huquqiga ega emas.
 21. Jamoatchilik kengashining qarori uning majlisida qatnashayotgan a’zolarining ko‘pchilik ovozi bilan qabul qilinadi. Agar ovozlar teng kelib qolsa, Jamoatchilik kengashi raisining ovozi hal qiluvchi ahamiyatga ega bo‘ladi.
 22. Jamoatchilik kengashi qaror qabul qilishda masalalarni erkin muhokama qilish, ovoz berish, jamoatchilik fikrini inobatga olish, tenglik va kollegiallikka asoslanadi.
 23. Jamoatchilik kengashining har bir a’zosi qabul qilingan qarorga o‘zining fikrlarini yozma tarzda bildirish huquqiga ega. Bunda fikrlar Jamoatchilik kengashi majlisi bayonnomasiga kiritib qo‘yiladi.
 24. Jamoatchilik kengashining qarori qabul qilingan kundan boshlab uch ish kunidan kechikmasdan tegishli davlat organlariga yuboriladi.
 Jamoatchilik kengashining qarori tavsiyaviy xususiyatga egadir. Agar qaror davlat organlari tomonidan ma’qullanmasa, ular qaror qabul qilingan kundan boshlab o‘n kundan kechikmasdan Jamoatchilik kengashiga asoslantirilgan javobini taqdim qiladi.
 25. Tezkor qaror qabul qilish zarurati yuzaga kelganda, Jamoatchilik kengashining qarori Jamoatchilik kengashi raisi tashabbusi bilan uning a’zolari bilan maslahatlashilgan holda so‘rov yo‘li bilan qabul qilinishi mumkin.
 26. Jamoatchilik kengashi majlisida qabul qilingan qaror majlis bayonnomasi bilan rasmiylashtiriladi. Bayonnoma Jamoatchilik kengashi kotibi tomonidan imzolanadi, majlisga raislik qiluvchi tomonidan tasdiqlanadi hamda uch kunlik muddatda Jamoatchilik kengashi a’zolariga va boshqa manfaatdor shaxslarga yuboriladi.
 27. Jamoatchilik kengashining ishchi organi va mas’ul kotibi Jamoatchilik kengashi a’zolari bilan birgalikda Jamoatchilik kengashi qarorlarini ijro etish yo‘llarini tizimli o‘rganadi va ko‘rib chiqadi, zarur hollarda, Jamoatchilik kengashi raisiga takliflar kiritadi.
 28. Ishchi organ jamoatchilik kengashi qarorlarini ijro etish natijalari haqida har oyda Jamoatchilik kengashi raisiga ma’lumot taqdim etadi.
 29. Jamoatchilik kengashining moddiy-texnik ta’minoti tumanlar (shaharlar) hokimliklari tomonidan, shuningdek qonun hujjatlarida taqiqlanmagan boshqa manbalar hisobiga amalga oshiriladi.
 30. Tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlari o‘z vakolatiga kiruvchi masalalar bo‘yicha O‘zbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan do‘stlik aloqalari qo‘mitasi huzuridagi jamoatchilik kengashi bilan hamkorlik qiladi.
 31. Jamoatchilik kengashining qarorlari hamda tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining faoliyatini tashkil etish bilan bog‘liq qarorlari yuzasidan belgilangan tartibda shikoyat qilinishi mumkin.
 1. Mazkur Namunaviy nizom tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining (keyingi o‘rinlarda — Jamoatchilik kengashi) asosiy vazifalari, funksiyalari, huquq va majburiyatlari, shuningdek, faoliyatini tashkil etish tartibini belgilaydi.
 2. Jamoatchilik kengashi o‘z faoliyatini mustaqil amalga oshiruvchi maslahat organi hisoblanadi.
 Jamoatchilik kengashi tumanlar (shaharlar) hokimliklari huzurida tuziladi hamda uning faoliyati belgilangan hududga nisbatan tatbiq etiladi.
 3. Jamoatchilik kengashining asosiy vazifalari quyidagilar hisoblanadi:
 turli millat vakillari yashayotgan hududlar aholisining maishiy va ijtimoiy-iqtisodiy muammolarini har chorakda muhokama qilish va ularni hamkorlikda hal etishni tashkil qilish hamda monitoringini olib borish;
 jamiyatda yuzaga kelishi mumkin bo‘lgan millatlararo ixtiloflar va mojarolarning barvaqt oldini olish va profilaktika qilish chora-tadbirlarini amalga oshirishga ko‘maklashish;
 millatlararo munosabatlar sohasida davlat organlari bilan fuqarolik jamiyati institutlari o‘rtasidagi o‘zaro hamkorlik va ijtimoiy sheriklik mexanizmlarini takomillashtirish bo‘yicha takliflar berish;
 millatlararo munosabatlar sohasida davlat siyosati amalga oshirilishi uchun mas’ul bo‘lgan davlat organlari faoliyati bo‘yicha jamoatchilik nazoratini kuchaytirish;
 millatlararo totuvlik, bag‘rikenglik va hamjihatlikni ta’minlash masalalari bo‘yicha tumanlar (shaharlar) hokimliklarini nodavlat notijorat tashkilotlari va fuqarolik jamiyatining boshqa institutlari bilan samarali hamkorligini tashkil etish uchun fuqarolar bilan bog‘lab turadigan “ko‘prik” rolini bajarish;
 turli millat va elatga mansub fuqarolarning huquqlari, erkinliklari va qonuniy manfaatlariga daxl qiluvchi eng muhim masalalar yuzasidan davlat organlarining faoliyati haqidagi jamoatchilik fikrini tizimli monitoring qilishda va har tomonlama tahlil qilishda, ijtimoiy so‘rovlar o‘tkazishda, jumladan, ularni axborot-kommunikatsiya texnologiyalaridan foydalangan holda o‘tkazishda ishtirok etish;
 etnomadaniy infratuzilmani, jumladan, milliy madaniy markazlarning, shuningdek, faoliyati millatlararo munosabatlar sohasida davlat siyosatini amalga oshirish doirasidagi vazifalarni hal etishga yo‘naltirilgan davlat muassasalarining etnomadaniy infratuzilmasini rivojlantirishga ko‘maklashish;
 O‘zbekistondagi millat va elatlarning o‘ziga xos xususiyatlarini saqlab qolish maqsadida O‘zbekistonning turistik mahsulotlarini ommalashtirish, shu jumladan joylarda etnoturizmni rivojlantirish ishlarida hamkorlik qilish;
 fuqarolarning ona tilida ta’lim olish imkoniyatini ta’minlash darajasini oshirish bo‘yicha takliflar berish;
 millatlararo totuvlik, bag‘rikenglik va hamjihatlikni ta’minlashga doir qabul qilinayotgan normativ-huquqiy hujjatlarda, qarorlarda, shuningdek, davlat, tarmoq va hududiy rivojlantirish dasturlarida jamoatchilik fikri hisobga olinishini nazorat qilish;
 millatlararo totuvlik, bag‘rikenglik va hamjihatlikni ta’minlash borasidagi ishlar samaradorligini oshirish yuzasidan belgilangan hududda sog‘lom ma’naviy-ruhiy holatni, qonuniylik, yuqori huquqiy madaniyat va axloqiylikni ta’minlash borasida taklif va tavsiyalar ishlab chiqish;
 millatlararo munosabatlar sohasida olib borilayotgan davlat siyosatining mazmun-mohiyati va ahamiyatini keng ko‘lamda tushuntirish maqsadida davlat organlari rahbarlarining, fuqarolik jamiyati institutlari mutaxassislari, ekspertlari hamda vakillarining ommaviy axborot vositalaridagi chiqishlarini, uchrashuvlar, taqdimotlar, davra suhbatlari hamda boshqa tadbirlarni tashkil etish;
 Millatlararo munosabatlar sohasida O‘zbekiston Respublikasi davlat siyosati konsepsiyasining ijrosini ta’minlash yuzasidan tumanlar (shaharlar) hokimliklari faoliyatining ochiqligini ta’minlash bo‘yicha amalga oshirilayotgan chora-tadbirlar monitoringini olib borish.
 4. Jamoatchilik kengashi o‘zining asosiy vazifalariga muvofiq quyidagi funksiyalarni amalga oshiradi:
 fuqarolar, nodavlat notijorat tashkilotlari va fuqarolik jamiyati boshqa institutlarining millatlararo totuvlik, bag‘rikenglik va hamjihatlikni ta’minlashga oid tashabbus va murojaatlarini ko‘rib chiqishda ishtirok etadi, ularni ko‘rib chiqish natijalari bo‘yicha Vazirlar Mahkamasiga tegishli takliflar tayyorlaydi;
 tumanlar (shaharlar) hokimliklari bilan fuqarolar, nodavlat notijorat tashkilotlari va fuqarolik jamiyati boshqa institutlarining millatlararo totuvlik, bag‘rikenglik va hamjihatlikni ta’minlashning samarali shakl va usullarda o‘zaro hamkorligini tahlil qiladi, shuningdek, ularni takomillashtirish bo‘yicha takliflarni ishlab chiqadi;
 millatlararo totuvlik, bag‘rikenglik va hamjihatlikni ta’minlashga doir normativ-huquqiy hujjatlarni, shuningdek, davlat organlarining ichki idoraviy hujjatlarni takomillashtirish, ulardagi mavjud kamchiliklarni bartaraf etish bo‘yicha takliflarni ishlab chiqadi hamda ushbu takliflarni Jamoatchilik kengashi a’zolari o‘rtasida muhokama qilish bo‘yicha tadbirlarni tashkil qilishda ishtirok etadi;
 jamiyatda millatlararo totuvlik va bag‘rikenglikni ta’minlash, do‘stlik muhitini va ko‘p millatli katta yagona oila tuyg‘usini mustahkamlash, yoshlarda Vatanga sadoqat va qonunlarga hurmat ruhini kuchaytirish, ularni ijtimoiy, siyosiy, psixologik va ma’naviy-ma’rifiy jihatdan yuksaltirish bo‘yicha takliflar tayyorlaydi, ushbu sohada ma’naviy-ma’rifiy va madaniy tadbirlarni tashkil etishda ishtirok etadi, shuningdek, bu boradagi ilmiy-ma’rifiy va o‘quv adabiyotlarini takomillashtirish bo‘yicha takliflar ishlab chiqadi;
 millatlararo totuvlik, bag‘rikenglik va hamjihatlikni ta’minlash bo‘yicha belgilangan hududda amalga oshirilayotgan tizimli chora-tadbirlar haqida muntazam ravishda ma’lumot beradi hamda mavjud muammolarni hal qilish, kamchiliklarni bartaraf qilish haqida takliflar ishlab chiqadi;
 millatlararo totuvlik, bag‘rikenglik va hamjihatlikni ta’minlash borasida ishlar samaradorligini oshirishga bag‘ishlangan ilmiy-nazariy va ilmiy-amaliy anjumanlar, seminarlar, “davra suhbatlari”ni tashkil qilishda ishtirok etadi;
 jamoatchilik kengashi faoliyatini rasmiy veb-saytlarda hamda ommaviy axborot vositalarida yoritish bo‘yicha amalga oshirilayotgan ishlar natijalarini tahlil qiladi, ularning samaradorligini oshirish va mavjud kamchiliklarni bartaraf etish bo‘yicha takliflar tayyorlaydi;
 o‘z vazifalarini amalga oshirishda nodavlat notijorat tashkilotlari, ommaviy axborot vositalari, shuningdek, fuqarolik jamiyatining boshqa institutlari hamda fuqarolar bilan hamkorlik qiladi.
 5. Jamoatchilik kengashi o‘zining asosiy vazifalari va funksiyalarini bajarish uchun quyidagi huquqlarga ega:
 o‘z vakolatlari doirasida davlat organlaridan kerakli hujjatlarni, statistik va tahliliy ma’lumotlarni so‘rab olish va qabul qilish;
 Jamoatchilik kengashi vakolatiga tegishli masalalarni hal qilish uchun Jamoatchilik kengashi a’zolaridan iborat jamoatchilik komissiyalarini tashkil etish;
 tumanlar (shaharlar) hokimlari bilan kelishgan holda millatlararo totuvlik, bag‘rikenglik va hamjihatlikni ta’minlashga bag‘ishlab o‘tkaziladigan yig‘ilishlar va boshqa tadbirlarda ishtirok etish;
 turli millat vakillari hamda ular oila a’zolarining konstitutsiyaviy huquqlari, erkinliklari va qonuniy manfaatlariga rioya etilishini tahliliy o‘rganish;
 tumanlar (shaharlar) hokimliklariga Jamoatchilik kengashi vakolatiga tegishli masalalar bo‘yicha takliflar kiritish;
 tumanlar (shaharlar) hokimliklari hamda Jamoatchilik kengashi tomonidan tashkil etiladigan tadbirlarga davlat, jamoat, madaniyat va san’at arboblari, olimlar, mutaxassislar, nodavlat notijorat tashkilotlari, ommaviy axborot vositalari va fuqarolik jamiyatining boshqa institutlarini jalb qilish, shuningdek, ular bilan hamkorlikda tadbirlar tashkil qilish;
 Jamoatchilik kengashining faoliyati haqida ommaviy axborot vositalarida e’lon qilish.
 Jamoatchilik kengashi qonun hujjatlariga muvofiq boshqa huquqlarga ham ega bo‘lishi mumkin.
 6. Jamoatchilik kengashi o‘z faoliyatini amalga oshirishda quyidagi majburiyatlarga ega:
 O‘zbekiston Respublikasi Konstitutsiyasi va Qonunlariga, O‘zbekiston Respublikasi Oliy Majlisi palatalarining qarorlari, O‘zbekiston Respublikasi Prezidentining Farmonlari, qarorlari va farmoyishlariga, O‘zbekiston Respublikasi Vazirlar Mahkamasining qarorlari va farmoyishlariga, vazirliklar va idoralar tomonidan qabul qilingan normativ-huquqiy hujjatlarga, mazkur Nizomga va boshqa Qonun hujjatlariga rioya qilishi;
 davlat organi va uning mansabdor shaxslarining o‘z vakolatlari doirasida amalga oshiradigan faoliyatiga aralashmasligi;
 davlat organi va uning mansabdor shaxslari faoliyat ko‘rsatishi uchun to‘sqinlik qilmasligi;
 fuqarolarning or-nomusi va qadr-qimmatini tahqirlashga, ularning shaxsiy hayotiga aralashishga yo‘l qo‘ymasligi;
 jamoatchilik nazoratini amalga oshirish davomida olingan axborotning, agar bunday axborotni tarqatish qonun bilan cheklangan bo‘lsa, maxfiyligiga rioya qilishi shart.
 Jamoatchilik kengashiga qonun hujjatlariga muvofiq boshqa majburiyatlar ham yuklanishi mumkin.
 7. Jamoatchilik kengashining tarkibiga uning raisi, mas’ul kotibi va a’zolari kiradi. Jamoatchilik kengashi o‘z faoliyatini jamoatchilik asosida olib boradi.
 8. Tumanlar (shaharlar) hokimlari yoki ularning vazifasini bajaruvchi shaxs Jamoatchilik kengashining raisi hisoblanadi.
 Jamoatchilik kengashining namunaviy tarkibi O‘zbekiston Respublikasi Vazirlar Mahkamasi tomonidan tasdiqlanadi.
 Jamoatchilik kengashi a’zosi boshqa ishga o‘tgan taqdirda, uning o‘rniga ushbu lavozimga yangi tayinlangan yoki uning vazifasini bajarish zimmasiga yuklangan shaxs kiritiladi.
 Milliy madaniy markazlar hamda do‘stlik jamiyatlari faxriylari, shuningdek, O‘zbekiston Respublikasining boshqa fuqarolari Jamoatchilik kengashining tarkibiga kiritilishi mumkin.
 9. Quyidagi holatlarda Jamoatchilik kengashining raisi, mas’ul kotibi va a’zolari uning tarkibidan chiqarilishi mumkin:
 Jamoatchilik kengashining majlislarida muntazam ravishda ishtirok etmaganda, mazkur Nizomda nazarda tutilgan majburiyatlarni bajarmaganda;
 ularga nisbatan chiqarilgan sudning ayblov hukmi qonuniy kuchga kirganda;
 vafot etganda, shuningdek, sudning qonuniy kuchga kirgan hal qiluv qarori asosida ular muomalaga layoqatsiz, bedarak yo‘qolgan yoki vafot etgan deb topilganda.
 10. Jamoatchilik kengashining tarkibi to‘g‘risidagi ma’lumotlar va unga kiritilgan o‘zgartirishlar ular tasdiqlangan paytdan boshlab 5 kun ichida jamoatchilik kengashining rasmiy veb-saytida e’lon qilinadi.
 11. Jamoatchilik kengashining raisi Jamoatchilik kengashi faoliyatiga umumiy rahbarlik qiladi hamda quyidagi vakolatlarni amalga oshiradi:
 Jamoatchilik kengashining shaxsiy tarkibini tasdiqlash;
 Jamoatchilik kengashi majlisini chaqirish, kun tartibini va majlisni olib borish tartibini belgilash;
 Jamoatchilik kengashi majlisiga raislik qilish;
 Jamoatchilik kengashining ish rejasi, Jamoatchilik kengashi majlisining bayonnomasi va Jamoatchilik kengashining ish yurituviga oid boshqa hujjatlarini tasdiqlash;
 Jamoatchilik kengashi qarorlarining bajarilishini nazorat qilish;
 Jamoatchilik kengashi a’zolarining zimmasiga yuklatilgan topshiriqlarni bajarilishini va faoliyatini muvofiqlashtirish;
 Vazirlar Mahkamasiga Jamoatchilik kengashiga kiruvchi shaxslarni uning tarkibidan chiqarish bo‘yicha takliflarni kiritish;
 Jamoatchilik kengashi a’zolarining uning faoliyatida ishtirok etishi tartibini belgilash;
 Jamoatchilik kengashi yig‘ilishlarini o‘tkazish muddatlari va tartibini aniqlash;
 Jamoatchilik kengashi doimiy ishchi organining ish tartibini belgilash;
 Jamoatchilik kengashi a’zolarining vakolatlarini to‘xtatish bo‘yicha takliflar kiritish;
 Jamoatchilik kengashida tadbirlarga tayyorgarlik ko‘rish va tadbirlarni o‘tkazish tartibini belgilash;
 Jamoatchilik kengashining samarali ishini ta’minlash bo‘yicha boshqa vakolatlarni amalga oshirish.
 12. Jamoatchilik kengashining mas’ul kotibi:
 Jamoatchilik kengashining majlisiga kerakli hujjatlar o‘z vaqtida tayyorlanishini ta’minlaydi;
 Jamoatchilik kengashi majlisining kun tartibi bo‘yicha o‘tishini tashkil etadi;
 Jamoatchilik kengashining raisi bilan majlisni o‘tkazish muddati, joyi hamda taklif qilinuvchilar haqida kelishadi;
 Jamoatchilik kengashi a’zolari va taklif qilingan shaxslarni majlisni o‘tkazish joyi, sanasi va vaqti haqida xabardor qiladi;
 Jamoatchilik kengashi qarorlarining bajarilishi monitoringini olib boradi va uning natijalarini Jamoatchilik kengashi majlisida ko‘rib chiqish bo‘yicha taklif kiritadi;
 Jamoatchilik kengashi bayonnomasini rasmiylashtiradi hamda tasdiqlangan bayonnomani Jamoatchilik kengashi a’zolariga va boshqa manfaatdor shaxslarga yuborilishini ta’minlaydi;
 Jamoatchilik kengashining rasmiy veb-saytida va boshqa resurslarda joylashtiriladigan Jamoatchilik kengashining faoliyati to‘g‘risidagi ma’lumotlar tarkibi bo‘yicha takliflar kiritadi va uni rais bilan kelishadi;
 Jamoatchilik kengashi qarorlarini bajarish masalalari yuzasidan davlat organlari rahbarlari bilan hamkorlik qiladi;
 fuqarolarni va yuridik shaxslarning vakillarini qabul qiladi hamda ariza, taklif va shikoyatlarni ko‘rib chiqish ishlarini tashkil etadi;
 qonun hujjatlari va Jamoatchilik kengashi qarorlariga muvofiq boshqa vakolatlarni amalga oshiradi.
 13. Jamoatchilik kengashining a’zolari:
 Jamoatchilik kengashi majlislarida ko‘riladigan masalalarni hal qilish va muhokama qilishda o‘z vakolatlarini boshqaga berish huquqisiz qatnashadilar. Jamoatchilik kengashi a’zolari ayrim hollarda uning majlislarida qatnasha olmagan taqdirda o‘z fikrlarini yozma tarzda Jamoatchilik kengashi mas’ul kotibiga taqdim etishlari mumkin. Ko‘rsatib o‘tilgan fikrlar majlisda ko‘rib chiqiladi va ovoz berishda hisobga olinadi;
 millatlararo totuvlik, bag‘rikenglik va hamjihatlikni ta’minlash borasidagi faoliyatni tartibga soluvchi normativ-huquqiy hujjatlar va davlat organlari ichki idoraviy hujjatlarini yanada takomillashtirish bo‘yicha takliflar ishlab chiqadilar;
 Jamoatchilik kengashining kun tartibiga kiritilgan masalalar yuzasidan tahliliy materiallar tayyorlaydilar;
 Jamoatchilik kengashining vakolatiga kiradigan masalalar bilan bog‘liq murojaatlarni ko‘rib chiqadilar va natijalari bo‘yicha tegishli hujjatlarni tayyorlaydilar;
 turli millat vakillari va ularning oila a’zolarining huquqlari, erkinliklari va qonuniy manfaatlarini ta’minlash bo‘yicha jamoatchilik kengashiga takliflar kiritadilar.
 14. Jamoatchilik kengashining ishchi organi tarkibi tumanlar (shaharlar) mahalla va nuroniylarni qo‘llab-quvvatlash bo‘limi boshlig‘i apparatining tegishli bosh mutaxassisi hamda Jamoatchilik kengashining a’zolaridan shakllantiriladi.
 15. Jamoatchilik kengashining ishchi organi:
 Jamoatchilik kengashi faoliyatining metodik, tashkiliy-huquqiy, tashkiliy-texnik ta’minot masalalarini hal qiladi;
 Jamoatchilik kengashining ish rejalari loyihalarini tayyorlaydi, jamoatchilik kengashiga ko‘rib chiqish uchun kiritadi va tasdiqlangan ish rejasining bajarilishini ta’minlaydi;
 Jamoatchilik kengashining navbatdagi majlisiga barcha zarur hujjatlarni tayyorlaydi, tumanlar (shaharlar) hokimliklari xodimlaridan kerakli hujjatlar va ma’lumotlarni so‘rab oladi;
 Jamoatchilik kengashi majlisi kun tartibidagi masalalar bo‘yicha tahliliy materiallar tayyorlaydi;
 Jamoatchilik kengashi vakolatlariga kiruvchi murojaatlarni ko‘rib chiqadi va tegishli hujjatlarni tayyorlaydi;
 Jamoatchilik kengashi tomonidan berilgan boshqa vazifalarni amalga oshiradi.
 16. Jamoatchilik kengashi o‘zining vakolatlariga kiritilgan masalalar yuzasidan, shuningdek, uning ichki faoliyatini tashkil etish masalalari yuzasidan qarorlar qabul qiladi. 
 Jamoatchilik kengashi faoliyatining asosiy masalalari Jamoatchilik kengashi majlislarida ko‘rib chiqiladi. Jamoatchilik kengashi majlisi Jamoatchilik kengashining ish rejasi asosida kamida har chorakda bir marotaba chaqiriladi.
 Jamoatchilik kengashining raisi Jamoatchilik kengashi a’zolarining kamida uchdan bir qismining yozma murojaati asosida navbatdan tashqari majlis chaqirishi mumkin.
 17. Jamoatchilik kengashi majlislariga milliy madaniy markazlar, do‘stlik jamiyatlari, davlat va nodavlat notijorat tashkilotlari va fuqarolik jamiyatining boshqa institutlari vakillari taklif qilinishi shart.
 Jamoatchilik kengashi majlisiga taklif qilinuvchi shaxslar ro‘yxati Jamoatchilik kengashi raisi bilan kelishgan holda jamoatchilik kengashi mas’ul kotibi tomonidan shakllantiriladi.
 18. Jamoatchilik kengashi majlisining kun tartibi loyihasi Jamoatchilik kengashi a’zolarining takliflari va jamoatchilik kengashi raisi topshirig‘i asosida uning mas’ul kotibi tomonidan shakllantiriladi.
 19. Jamoatchilik kengashi majlislari uning raisi tomonidan olib boriladi.
 Jamoatchilik kengashi majlislarida tumanlar (shaharlar) hokimlarining o‘rinbosarlari yoki boshqa xodimlar ishtirok etishi mumkin.
 20. Jamoatchilik kengashi majlisi, agar unda Jamoatchilik kengashi a’zolarining kamida uchdan ikki qismi (kvorum) ishtirok etgan taqdirda, vakolatli hisoblanadi.
 Majlisni o‘tkazish uchun kvorum shakllanmagan taqdirda, Jamoatchilik kengashining yangi majlisi o‘tkaziladigan sana e’lon qilinadi.
 Jamoatchilik kengashining a’zolari o‘z majlislarida ko‘rib chiqiladigan masalalarni muhokama qilish va hal qilishda o‘z vakolatini boshqalarga o‘tkazish huquqiga ega emas.
 21. Jamoatchilik kengashining qarori uning majlisida qatnashayotgan a’zolarining ko‘pchilik ovozi bilan qabul qilinadi. Agar ovozlar teng kelib qolsa, Jamoatchilik kengashi raisining ovozi hal qiluvchi ahamiyatga ega bo‘ladi.
 22. Jamoatchilik kengashi qaror qabul qilishda masalalarni erkin muhokama qilish, ovoz berish, jamoatchilik fikrini inobatga olish, tenglik va kollegiallikka asoslanadi.
 23. Jamoatchilik kengashining har bir a’zosi qabul qilingan qarorga o‘zining fikrlarini yozma tarzda bildirish huquqiga ega. Bunda fikrlar Jamoatchilik kengashi majlisi bayonnomasiga kiritib qo‘yiladi.
 24. Jamoatchilik kengashining qarori qabul qilingan kundan boshlab uch ish kunidan kechikmasdan tegishli davlat organlariga yuboriladi.
 Jamoatchilik kengashining qarori tavsiyaviy xususiyatga egadir. Agar qaror davlat organlari tomonidan ma’qullanmasa, ular qaror qabul qilingan kundan boshlab o‘n kundan kechikmasdan Jamoatchilik kengashiga asoslantirilgan javobini taqdim qiladi.
 25. Tezkor qaror qabul qilish zarurati yuzaga kelganda, Jamoatchilik kengashining qarori Jamoatchilik kengashi raisi tashabbusi bilan uning a’zolari bilan maslahatlashilgan holda so‘rov yo‘li bilan qabul qilinishi mumkin.
 26. Jamoatchilik kengashi majlisida qabul qilingan qaror majlis bayonnomasi bilan rasmiylashtiriladi. Bayonnoma Jamoatchilik kengashi kotibi tomonidan imzolanadi, majlisga raislik qiluvchi tomonidan tasdiqlanadi hamda uch kunlik muddatda Jamoatchilik kengashi a’zolariga va boshqa manfaatdor shaxslarga yuboriladi.
 27. Jamoatchilik kengashining ishchi organi va mas’ul kotibi Jamoatchilik kengashi a’zolari bilan birgalikda Jamoatchilik kengashi qarorlarini ijro etish yo‘llarini tizimli o‘rganadi va ko‘rib chiqadi, zarur hollarda, Jamoatchilik kengashi raisiga takliflar kiritadi.
 28. Ishchi organ jamoatchilik kengashi qarorlarini ijro etish natijalari haqida har oyda Jamoatchilik kengashi raisiga ma’lumot taqdim etadi.
 29. Jamoatchilik kengashining moddiy-texnik ta’minoti tumanlar (shaharlar) hokimliklari tomonidan, shuningdek qonun hujjatlarida taqiqlanmagan boshqa manbalar hisobiga amalga oshiriladi.
 30. Tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlari o‘z vakolatiga kiruvchi masalalar bo‘yicha O‘zbekiston Respublikasi Vazirlar Mahkamasi huzuridagi Millatlararo munosabatlar va xorijiy mamlakatlar bilan do‘stlik aloqalari qo‘mitasi huzuridagi jamoatchilik kengashi bilan hamkorlik qiladi.
 31. Jamoatchilik kengashining qarorlari hamda tumanlar (shaharlar) hokimliklari huzuridagi Millatlararo totuvlik, bag‘rikenglik va hamjihatlikni ta’minlash bo‘yicha jamoatchilik kengashlarining faoliyatini tashkil etish bilan bog‘liq qarorlari yuzasidan belgilangan tartibda shikoyat qilinishi mumkin.